BGRIM บวกเกือบ 3% รับ FTSE นำเข้าคำนวณดัชนี 15 ธ.ค.นี้
BGRIM บวกเกือบ 3% รับ FTSE นำเข้าคำนวณดัชนี 15 ธ.ค.นี้ ล่าสุด ณ เวลา 10.46 น. อยู่ที่ 26.75 บาท บวก 0.75 บาท หรือ 2.88% สูงสุด 26.75 บาท ต่ำสุด 26 บาท ด้วยมูลค่าซื้อขาย 440.95 ล้านบาท ด้าน บล.ซีไอเอ็มบี แนะนำ "ซื้อ" BGRIM ราคาเป้าหมาย 30.5 บาท/หุ้น มองมีโอกาสเติบโตสูง
30 พ.ย. 2560

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ล่าสุด ณ เวลา 10.46 น. อยู่ที่ 26.75 บาท บวก 0.75 บาท หรือ 2.88% สูงสุด 26.75 บาท ต่ำสุด 26 บาท ด้วยมูลค่าซื้อขาย 440.95 ล้านบาท
ทั้งนี้ราคาหุ้น BGRIM ปรับตัวขึ้นหลังจาก FTSE ประกาศรายชื่อหุ้นไทยที่ถูกนำเข้าสู่ดัชนี Small cap รอบใหม่พบว่ามี 2 บริษัทได้แก่ BGRIM และ TPIPP โดยจะมีผลบังคับใช้ในช่วงปิดตลาดของวันที่ 15 ธันวาคมนี้ คาดเป็น Sentiment เชิงบวกต่อหุ้นทั้งสองในระยะสั้น
โดย บล.ซีไอเอ็มบี แนะนำ “ซื้อ” BGRIM ราคาเป้าหมาย 30.5 บาท/หุ้น โดยเห็นปัจจัยบวกจากการปรับขึ้นค่า Ft และความสำเร็จของโครงการ SPP Replacement เห็นโอกาสเติบโตที่ชัดเจน ด้วยกำลังการผลิตไฟฟ้าที่เพิ่มขึ้น upside จาก SPP Replacement และดอกเบี้ยจ่ายที่ลดลง
ขณะที่โรงไฟฟ้าของ BGRIM สามโครงการจะทำสัญญา PPA ใหม่ทดแทนสัญญาเดิมในปี 62-65 ซึ่งจะทำให้อัตรากำไรสุทธิ เพิ่มสูงขึ้นอย่างมีนัยสำคัญตามประสิทธิภาพที่เพิ่มขึ้น รวมถึงโครงการใหม่มีแนวโน้มเติบโตชัดเจน โดยเฉพาะจากทำสัญญาซื้อขายไฟฟ้าฉบับใหม่ทดแทนสัญญาเดิมของ ABP1, ABP2 และ BPLC1 ในปี 62-64